armvectores/hy_wikipedia_2023 huggingface dataset:
Animal I Have Become

«Animal I Have Become», Three Days Grace-ի երկրորդ ստուդիական` One-X  ալբոմի առաջատար սինգլը։ Ի տարբերություն շատ սինգլների, այն չի թողարկվել խանութներում և ունեցել է միայն մեկ թրեք։ Երգը ցուցադրվել է WWE SmackDown vs. Raw 2007 և SSX on Tour վիդեոխաղերում։ Երգը զբաղեցրել է ԱՄՆ-ի Mainstream Rock Tracks հիթ-շքերթի առաջին հորիզոնականը յոթ շաբաթ շարունակ և ԱՄՆ-ի Modern Rock Tracks հիթ-շքերթի առաջին տեղը՝ երկու շաբաթ շարունակ։ Ադամ Գոնթյեն հայտարարել է, որ այն ժամանակ, երբ նա գրել է երգը, եղել է Օքսիկոդոն ցավազրկողի ազդեցության տակ, զայրացած և վիրավորված։ Նա չէր հասկանում, թե ինչ էր դարձել։ Նա անվանել է այն «կենդանի, որը ես դարձել եմ» («Animal I Have Become»), գտնվելով վերականգնողական կենտրոնում։ Դա խմբի չորրորդ մասնակցի՝ Բարի Սթոքի հետ եղել է չորրորդ սինգլը։


== Տարբերակներ ==
2005 թվականի վերջին խումբը կատարել է երգի այլընտրանքային տարբերակը իր համերգների ժամանակ, որտեղ օգտագործել են այլ տեքստ։ «Animal I Have Become» և «Pain» սինգլները թողարկվել են ակուստիկ ձևաչափով և մատչելի են եղել այնպիսի օնլայն խանութներում, ինչպիսին է iTunes-ը։ Քրիստոնեական ApologetiX խումբը ձայնագրել է «Animal I Have Become» երգի ծաղրանմանակումը՝ «Animals I Have Begun» անվանումով, 2008 թվականին «Future Tense» ալբոմում։


== Տեսահոլովակ ==
Տեսահոլովակի մեջ ռեժիսորը եղել է Դին Քարնը, իսկ գլխավոր կերպարը երգիչ Ադամ Գոնթյեն։ Տեսահոլովակը սկսում է նրանով, որ Գոնթյեն քնած է իր սենյակում։ Նրա վրա պառկած է մի հրեշային էակ, որի հետ նա փորձում է պայքարել։ Հետո նա կանգնում, հագնվում և սկսում է քայլել Օնտարիոյի կենտրոնական փողոցներով։ Նա սկսում է նայել հայելիների մեջ և ուրիշ արտացոլող առարկաների վրա, նորից տեսնելով իրեն հրեշային էակի տեսքով՝ մեռած աչքերով, բերանի փոխարեն՝ մեծ ատամներ ունեցող բաց երախով։ Ադամը քայլում է տարբեր տեղերով, հրելով բոլորին, ով հայտնվում է նրա առջև։ Այս ամենը ավարտվում է նրանով, որ նա բարում հանդիպում է մի աղջկա, որը նմանություն ուներ հրեշի հետ։ Նա վախենում է և սկսում գոռալ, շրջելով սեղանը և նետելով աթոռը դեպի պատուհանը։ Գոնթյեն իմանում է, որ այդ ամբողջը երազ էր, բայց նրա սենյակը անկանոնության մեջ էր։ Տեսահոլովակւ ընթացքում ցուցադրվում են տեսարաններ, որտեղ խումբը նվագում է։


== Անդամներ ==
Ադամ Գոնթյե՝ գլխավոր վոկալ
Բարի Սթոք՝ գլխավոր կիթառ
Բրեդ Ուելսթ՝ բաս կիթառ
Նեյլ Սանդերսոն՝ հարվածայիններ, բեք վոկալ


== Հիթ-շքերթներ ==


== Հավաստագրեր ==


== Ծանոթագրություններ ==


== Արտաքին հղումներ ==
"Animal I Have Become" սինգլի պաշտոնական տեսահոլովակը ՅուԹյուբում
Երգի տեքստը MetroLyrics կայքում
Կանացի հոգսեր

Կանացի հոգսեր, ռուսական կարճամետրաժ մուլտֆիլմ, նկարահանվել է ռուսական հեքիաթների հիման վրա։
Յոթ պատմություններից չորրորդը հնչյունավորել է Գրիգորի Վիցինը։


== Սյուժե ==
Մուլտֆիլմը նկարահանվել է ռուսական ժողովրդական հեքիաթների հիման վրա։ Կինը զբաղվում էր հողագործությամբ, իսկ ամուսինը ճաշ էր պատրաստում և զբաղվում տնային աշխատանքներով։
Մուլտֆիլմը պատմում է մի ամուսնու և կնոջ մասին, ովքեր կռվել են և իրենց կռվից հետո փոխվել են աշխատանքներով։ Կինը զբաղվում էր հողագործությամբ, իսկ ամուսինը ճաշ էր պատրաստում և զբաղվում տնային աշխատանքներով։ Բայց ամուսնու մոտ ամեն ինչ հակառակն էր լինում։


== Նկարահանող խումբ ==


== Նկարահանվել են նաև ==
1990 — «Քաղցր շաղգամ»
1991 — «Նիկոլայ Ուգոդնիկ և Որսորդները»
1991 — «Հյուրերը»
1992 — «Կանացի աշխատանք»
1992 — «Սովորական տղամարդ»
1993 — «Երկու խորամանկներ»
1993 — «Հարազատ»


== Արտաքին հղումներ ==
«Бабья работа» на сайте megogo.net
Энциклопедия отечественной мультипликации (авт. Сергей Капков, «Алгоритм», 2006)
Նոր ալիք 2003

Նոր Ալիք 2003 (ռուս.՝ Новая волна 2003), 2-րդ մրցույթն է Նոր Ալիքի պատմության մեջ, որը տեղի է ունենում Յուրմալայի (Լատվիա) Ձինտարի համերգասրահում, հուլիսի 30-ից օգոստոսի 3-ին։


== Արտաքին հղումներ ==
Մրցույթի պաշտոնական կայքը
Սուազ

Սուազ  (ֆր.՝ Soize), կոմունա Ֆրանսիայում՝ Պիկարդիա մարզում՝ Էնա գավառում։ Մտնում է Վերվեն կանտոնայի կազմի մեջ։ Կոմունայի շրջանը՝ Լան։
INSEE կոդը՝ 02723:


== Բնակչություն ==
2010 թվականին բնակչությունը կազմել է 98 մարդ։


== Տնտեսություն ==
2010 թվականին համայնքի 57աշխատունակ (15-64 տարեկան) բնակիչներից 41 -ը տնտեսապես ակտիվ էին, 16 -ը՝ ոչ ակտիվ (ակտիվության ցուցանիշը կազմել է 71,9 %, 1999 թվականին եղել է 66,7 %)։ 41 տնտեսապես ակտիվ բնակիչներից աշխատում էին 37-ը (18 տղամարդ և 19 կին), գործազուրկ էին 4 մարդ (3 տղամարդ և 1 կին)։ 16 տնտեսապես ոչ ակտիվ բնակիչներից 3-ը եղել են աշակերտներ կամ ուսանողներ,8-ը՝ թոշակառուներ, 5-ը տնտեսապես ոչ ակտիվ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ — Սուազ  (ֆր.)
Գորոխովատկա (այլ կիրառումներ)

Գորոխովատկա, կարող է վերաբերել՝

Գորոխովատկա - գյուղ, Ուկրաինայի Խարկովի մարզի Բորովի շրջանում
Գորոխովատկա - գյուղ, Ուկրաինայի Խարկովի մարզի Իզյումի շրջանում
Ֆլուի

Ֆլուի (ֆր.՝  Fluy), համայնք Ֆրանսիայի Պիկարդիա մարզի Սոմ գավառում:
Բնակչությունը 2006 թվականի դրությամբ կազմում է 310 մարդ, բնակչության խտությունը` 48.59 մարդ/կմ²: Բնակավայրը զբաղեցնում է 6.38 կմ² տարածք:


== Աշխարհագրություն ==
Գտնվում է Փարիզ քաղաքից 115 կմ հյուսիս, Ամյեն քաղաքից 16 կմ արևմուտք:


== Բնակչություն ==


== Տնտեսություն ==
2010 թվականին ուներ 213 աշխատունակ (15-64 տարեկան)  բնակիչ, որոնցից ակտիվ էին 165-ը, իսկ ոչ ակտիվները` 48: Ակտիվության ցուցանիշը կազմում է 77,5 %: 165 աշխատունակ մարդկանցից աշխատել է 150 անձ (75 տղամարդ և 75 կին): Գործազուրկ են եղել 15 անձ (11 տղամարդ և 4 կին): 48 անաշխատունակներից 10-ը եղել են աշակերտներ կամ ուսանողներ, 22-ը` թոշակառուներ, իսկ 16-ը չեն աշխատել տարբեր պատճառներով:


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Աստուրյան

Աստուրյան, հայկական ազգանուն։


== Ազգանունը կրողներ ==
Հարություն Հ. Աստուրյան (1880-1950), պատմաբան
Ստեփան Հ. Աստուրյան, Ամերիկահայ ակադեմիկոս, գիտնական, համալսարանի դասախոս, Բերքլիի համալսարանի հայագիտական ծրագրի տնօրեն։


== Տես նաև ==
Ասատուրյան
Աստվածատրյան
Աստվածատուրյան


== Ծանոթագրություններ ==
Տարեկ Տաբետ

Տարեկ Տաբետ  (արաբ․՝  طارق ثابت ‎‎, օգոստոսի 16, 1971(1971-08-16), Գաբես, Թունիս),  թունիսցի նախկին ֆուտբոլիստ, Թունիսի հավաքականում խաղացել է պաշտպանի դիրքում։


== Կարերիա ==


=== Ակումբային կարերիա ===
Տարեկ Տաբետը ֆուտբոլիստի կարերիայի բոլոր 12 տարիները (1993-2005 թվականներին) անցկացրել է «Էսպերանս» ակումբում։ Այս թիմի կազմում մի քանի անգամ դարձել է երկրի չեմպիոն և նվաճել է Թունիսի գավաթը։ 1994 թվականին Տաբետը «Էսպերանսի» կազմում հաղթել է Աֆրիկայի չեմպիոնների գավաթը։


=== Կարերիան հավաքականում ===
Տարեկ Տաբետը Թունիսի հավաքականի կազմում մասնակցել է 1994 թվականի Աֆրիկայի ազգերի գավաթի խաղերին, որոնք անց էին կացվում Թունիսում։ Այս առաջնության ընթացքում նա մասնակցել է խմբային փուլի երկու խաղի` Մալիի և Զաիրի հավաքականների դեմ։ 1998 թվականի Աֆրիկայի ազգերի գավաթի առաջնությանը Բուրկինա Ֆասոյում նա մասնակցել է Թունիսի հավաքականի երեք խաղերին` խմբային փուլում խաղալով Գանայի, Կոնգոյի և Տոգոյի հավաքականների դեմ։
1998 թվականին Ֆրանսիայում կայացած աշխարհի առաջնության ժամանակ մասնակցել է իր թիմի բոլոր երեք խաղերին. Անգլիայի և Ռումինիայի հավաքականների դեմ խաղերում փոխարինման է դուրս եկել խաղավերջին, իսկ Կոլումբիայի հավաքականի դեմ խաղը անց է կացրել ամբողջությամբ։
2000 թվականին Գանայում և Նիգերիայում կայացած Աֆրիկայի ազգերի գավաթում Տարեկ Տավետը մասնակցել է Թունիսի հավաքականի բոլոր վեց խաղերին. այս առաջնությունում նրա թիմը գրավել է չորրորդ տեղը` երրորդ տեղի համար խաղում 11 մետրանոցներով պարտվելով Հարավաֆրիկյան Հանրապետության ֆուտբոլի ազգային հավաքականին։ Ընդգրկված է եղել Թունիսի հավաքականի կազմում` 2002 թվականի Ճապոնիայում և Հարավային Կորեայում անցկացված ֆուտբոլի աշխարհի առաջնության համար, սակայն առաջնության ընթացքում երբևէ խաղադաշտ դուրս չի եկել։


== Մարզչի կարերիա ==
Տարեկ Տաբետը եղել է լիբիական «Վեֆակ Սաբրատա», «Խալիջ Սուրտ», «Ալ-Ահլի» ֆուտբոլային ակումբների գլխավոր մարզիչը, ինչպես նաև` իր հայրենիքում գլխավորել է մի շարք թիմեր։ 2006-2007 թվականներին եղել է Թունիսի հավաքականի գլխավոր մարզիչ Ռոժե Լեմերայի օգնականը։


== Ձեռքբերումներ ==
 «Էսպերանս»

Թունիսի չեմպիոն (9), 1990/91, 1992/93, 1993/94, 1997/98, 1998/99, 1999/00, 2001/02, 2002/03, 2003/04
Թունիսի գավաթակիր (3). 1990/91, 1996/97, 1998/99
Աֆրիկյան ֆուտբոլի կոնֆեդերացիայի (ԱՖԿ) առաջնության գավաթակիր (1). 1994
ԱՖԿ գավաթակիրների գավաթի գավաթակիր (1). 1998
ԱՖԿ գավաթակիր (1). 1997
ԱՖԿ սուպերգավաթակիր (1). 1995


== Ծանոթագրություններ ==


== Արտաքին հղումներ ==
Վիճակագրությունը National Football Teams կայքում(անգլ.)Ֆուտբոլիստի էջը worldfootball.net կայքում(անգլ.)
Սինի Կուրգան (Ցիմլյանսկի շրջան)

Սինի Կուրգան (ռուս.՝ Синий Курган), ավան Ռուսաստանի Ռոստովի մարզի Ցիմլյանսկի շրջանում։ Մտնում է Լոզնովսկի գյուղական համայնքի կազմի մեջ։
Նիլ Սթրաուս

Նիլ Սթրաուս (անգլ.՝ Neil Strauss, հայտնի է նաև Style և Chris Powles, հոկտեմբերի 13, 1973(1973-10-13), Չիկագո), ամերիկացի գրող, լրագրող և բլոգեր։ Շատերին հայտնի է որպես «The Game: Penetrating the Secret Society of Pickup Artists» գրքի հեղինակ, որտեղ նա գրում է իր ճամփորդության, պիկապ ընկերության, իր պիկապեր դառնալու մասին։ Հանդիսանում է «Rolling Stone» և «New York Times» ամսագրերի հեղինակներից մեկը։


== Կենսագրություն ==
Չիկագոյի մասնավոր դպրոցն ավարտելուց հետո Սթրաուսը սովորել է Վասարի քոլեջում։ Իր գործունեությունը սկսել է ավանգարդիստական «Ear» լրագրում, մինչև «Village Voice»-ին անցնելը, որտեղ կատարել է ամեն ինչ՝ սկսած խմբագրի օգնականից մինչև փաստերի ստուգողի աշխատանք։ Հետո Ջոն Պերելսի (Jon Pareles) կողմից հրավիրվում է «The New York Times»՝ որպես երաժշտական քննադատ, ուր վարել է փոփ մշակույթին նվիրված հատուկ էջ։ Այնուհետև Յան Ուեների (Jann Wenner) կողմից հրավեր է ստացել աշխատելու «Rolling Stone» ամսագրի խմբագրի օգնական և հասել մեծ հաջողությունների։ Սթրաուսը «ASCAP Deems Taylor Award-»ի կողմից մրցանակի է արժանացել Քուրդ Քոբեյն ինքնասպանության մասին «Rolling Stone»-ում հրատարակված, ինչպես նաև Էրիկ Կլեպտոնի մասին «The New York Times»-ում տպագրված հոդվածների համար։ Բացի դրանից նկարահանվել է Բեքի «Sexx Laws» երգի տեսահոլովակում։
Նիլ Սթրաուսը մեկն է գրականության այն մշակներից, ում՝ հայտնիների մասին գրված գրքերը դարձել են բեսթսելլերներ։ 

The Long Hard Road Out Of Hell (Մերիլին Մենսոն),
The Dirt (Mötley Crüe),
How to Make Love Like a Porn Star: A Cautionary Tale (Ջենա Ջեյմսոն)
Don’t Try This At Home (Դեյվ Նավարո)Նիլ Սթրաուսը գրել է «The Game: Penetrating the Secret Society of Pickup Artists» (ISBN 0-06-055473-8) գիրքը պիկապերնեի ընկերության մասին։   2005 թվականին, անմիջապես ԱՄՆ-ում հրատարակվելուց հետո, գիրքը մի ամբողջ ամիս եղել է «The New York Times» ամսագրի բեսթսելլերների ցանկում և զբաղեցրել է առաջին տեղը «Amazon»-ի վարկանշային սանդղակում։
Նիլը նաև մասնակցել է «30 Seconds To Mars»-ի «Up in the air» երգի նկարահանումներին։


== Ծանոթագրություններ ==


== Արտաքին հղումներ ==
Сайт автора
http://www.stylelife.com/
Սելիժարովսկի շրջան

Սելիժարովսկի շրջան (ռուս.՝ Селижаровский район), մունիցիպալ շրջան Ռուսաստանի Դաշնության Տվերի մարզում։
Ստեղծվել է 1927 թվականին։ Վարչական կենտրոնը՝ Սելիժարովո։


== Աշխարհագրություն ==
Շրջանի տարածքի մակերեսը կազմում է 3098 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 13746 մարդ։ Բնակչության խտությունը կազմում էր 4,44 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Կադուսիներ

Կատիշներ, հունարեն արտասանությամբ՝ կադուսիներ (հին հունարեն՝ Καδούσιοι), հնագույն իրանական ցեղ։ Ապրել են Կասպից ծովի հարավ-արևմուտքում գտնվող լեռներում՝ Ատրպատականի սահմանին, Գեղայքում և հայոց Փայտակարան նահանգից և Մարդպետական իշխանությունից հարավ (ժամանակակից Իրանական Ադրբեջանի և Գիլանի շրջանում).Միքայել Մորոնին հավաքել է կադուսացիների մասին հետևյալ տեղեկությունները. թշնամանք արաբների հետ, Կավադի (Քուբադի) օրոք նրանք հարձակվեցին Նիսիբիա քաղաքի վրա, իսկ 578-ին Սասանյանների բանակում կային քադիշայ–քրիստոնյաներ։
Կադուսիները իրանական քոչվոր ցեղեր էին լեռնային երկրում, որը գտնվում է հյուսիսային Մեդիա և Կասպից ծովի հարավային ափերի միջև։ Քանի որ դրանք հիշատակված չեն ոչ մի հին պարսկական աղբյուրում, մենք չենք կարող որևէ հայտարարություն անել նրանց անվան ծագման մասին կամ նույնիսկ ասել, թե որ սատրապին են պատկանում։ Քսենոփոնը նրանց Մեդիայի և Հայաստանի հետ միասին վերագրում է Թանաոքսարի կալվածքներին։ Մյուս կողմից, Քլինկոտը կարծում է, որ անեկդոտային ապացույցները վկայում են այն մասին, որ կադուսացիները, որպես կիսաինքնավար ժողովուրդներ, փաստացի կառավարվում էին երկու թագավորների կողմից, և որ նրանց ղեկավարում էին Հայաստանի սատրապները, ի թիվս այլ Տիրիբազների։ Հունական և լատիներեն աղբյուրներում նրանք նկարագրված են որպես պատերազմող ժողովուրդ, որը, ինչպես ասում են, գյուղատնտեսություն չունի։ Բացի այդ, ըստ Ստրաբոնի, նրանք հիանալի նիզականետներ և հետևակայիններ էին։ Ստրաբոնի այս գրառումը կադուսացիների կռվի ոճի մասին համահունչ է Քսենոփոնի նկարագրությանը։ Ակնհայտ է, որ կադուսիները հաճախ չէին շփվում Աքեմենյան կենտրոնական իշխանության հետ։ Մենք գիտենք Դարեհ II-ի արշավանքի մասին հյուսիսային այս ցեղերի դեմ իր թագավորության վերջում, հավանաբար մոտ 405 թվականին։ Այս արշավը կարող էր հաջողված լինել, եթե Պլուտարքոսը նրանց կռվեր թագավորի կողմից Կունաքսում։ Ինքը՝ Արտաշես II-ը, թվում է, թե մոտ 385/84 թվականներին կադուսացիների դեմ արշավ է ղեկավարել, որն ավարտվել է գրեթե աղետով։ Միայն Արտաշես III Օխը, ըստ երևույթին, որոշակի հաջողությունների հասավ ցեղերի այս խմբի դեմ պայքարում միանալուց անմիջապես հետո; Ամեն դեպքում, կադուսիները ներկա են Գավգամելայի ճակատամարտին պարսկական կողմում։ Պարթեւների արշավանքի ժամանակ նույնիսկ Մարկոս ​​Անտոնին ստիպված էր ծանր կռվել կադուսացիների հետ։


== Ծանոթագրություններ ==
Աստերոիդների ցանկ (66701-66800)

Աստերոիդների ցանկ (66601-66700)  • Աստերոիդների ցանկ  • Աստերոիդների ցանկ (66801-66900)
 Աստերոիդների ցանկ (66601-66700)  • Աստերոիդների ցանկ  • Աստերոիդների ցանկ (66801-66900)


== Աղբյուր ==
«Discovery Circumstances: Numbered Minor Planets (65001)-(70000)»։ www.minorplanetcenter.net
Ցխեմնա

Ցխեմնա (վրաց.՝ ცხემნა), գյուղ Վրաստանում։ Գտնվում է Աջարիայի Ինքնավար Հանրապետության Քեդայի շրջանում։


== Դիրք ==
Գտնվում է ծովի մակարդակից 400 մետր բարձրության վրա։ Շրջկենտրոն Քեդայից 2 կմ հեռավորության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 156 մարդ։


== Ծանոթագրություններ ==
Արթուր Ութմազյան

Արթուր Հայկարամի Ութմազյան (հունվարի 4, 1948(1948-01-04), Երևան, Հայկական ԽՍՀ, ԽՍՀՄ), դերասան, ՀՀ ժողովրդական արտիստ (2003)։
Պատմաբան, կուսակցական, պետական աշխատող Հայկարամ Ութմազյանի և դերասանուհի, հաղորդավարուհի, ՀԽՍՀ ժողովրդական արտիստ, Երևանի պատվավոր քաղաքացի Հրաչուհի Ջինանյանի որդին է։


== Կենսագրություն ==
1971 թվականին ավարտել է Երևանի պետական համալսարանը, բանասիրական ֆակուլտետը։ 1968 թվականից՝ ԵԴԹ դերասան։
Լավագույն դերերից են՝ Մանչուկ (Մակայոնոկի «Հալածված առաքյալը», համամիութենական թատերական փառատոնի 1-ին մրցանակ, Մոսկվա, 1973), Բրուտոս, Տիբալտ (Շեքսպիրի «Հուլիոս Կեսար», «Ռոմեո և Ջուլիետ»), Ռուբեն Սևակ, Հուդա (Զեյթունցյանի «Մեծ լռություն», «Հիսուս Նազովրեցին և նրա երկրորդ աշակերտը», վերջինը՝ ՀԹԳՄ «Արտավազդ» մրցանակ 2000), Բանաստեղծ («Անվերջ վերադարձ», ըստ Պարույր Սևակի) և այլն։ Ասմունքով հանդես է եկել նաև արտերկրում (Անգլիա, ԱՄՆ, Բեյրութ, Կանադա). երկացանկում՝ Պարույր Սևակի, Սիլվա Կապուտիկյանի, Համո Սահյանի և այլոց գործերից։  Համարվում է Երևանի Դրամատիակական թատրոնի առաջատար դերասաններից։


== Մրցանակներ ==
Մովսես Խորենացու մեդալ (1998)
Հայաստանի պետական մրցանակ (2011)
Հայաստանի վարչապետի հուշամեդալ (2012)


== Ծանոթագրություններ ==


== Արտաքին հղումներ ==
Արթուր Ութմազյան
Ռուբենյանի բնդեռիկ

Ռուբենյանի բնդեռիկ (լատ.՝ Adoretus rubenyani), թերթիկաբեղավորների ընտանիքին պատկանող միջատ, որը գրանցված է Հայաստանի Հանրապետության Կարմիր գրքում։


== Նկարագրություն ==
Ձվաձև, ուռուցիկ մարմնով, 9,5-13,5 երկարությամբ ոչ շատ մեծ բզեզ է։ Դարչնադեղնավուն մարմինը բաց գույնի է, առաջնամեջքը վերնաթևերից փոքր-ինչ մուգ է, գլուխը՝ դարչնակարմրավուն։


== Տարածվածություն ==
Հայաստանի էնդեմիկ տեսակ է։ Հայտնի է Արաքս գյուղի (Արմավիրի մարզ) և Արմաշ գյուղի շրջակայքում (Արարատի մարզ)։


== Էկոլոգիա ==
Ապրում է Արարատյան հարթավայրի աղուտներում։
Կենսաբանական առանձնահատկությունները հայտնի չեն։ Բզեզները դեպի լույսի աղբյուր են թռչում հունիսի երկրորդ կեսին և օգոստոսի սկզբին։


== Պահպանություն ==
Սահմանափակ արեալով հազվագյուտ տեսակ է։ Բնության պահպանության միջազգային Կարմիր ցուցակում գրանցված է որպես վտանգված տեսակ։
Թվաքանակը հավանաբար բարձր չէ (դեպի լույսի աղբյուր թռչում են մեկական առանձնյակներ) իսկ թվաքանակի փոփոխության միտումները բացահայտված չեն։
Սպառնացող վտանգներից են հողերի յուրացումը (այդ թվում նաև աղուտների մելիորացիան) և օգտագործումը լճակային տնտեսություններ ստեղծելու նպատակով։
Պահպանության միջոցառումներ չեն իրականացվում։


== Ծանոթագրություններ ==
Միխայիլ Եֆրեմով (այլ կիրառումներ)

Միխայիլ Եֆրեմով, կարող է վերաբերել՝

Միխայիլ Եֆրեմով, խորհրդային զորապետ, գեներալ-լեյտենանտ,
Միխայիլ Եֆրեմով, խորհրդային և ռուսական կինոյի և թատրոնի դերասան, թատերական ռեժիսոր, հեռուստահաղորդավար։ Ռուսաստանի Դաշնության վաստակավոր որտիստ (1995)։
Սեն Դենի (Օդի գավառ)

Սեն Դենի (ֆր.՝ Saint-Denis), համայնք Ֆրանսիայի Օկսիտանիա մարզի Օդ գավառում։
Բնակչությունը 2008 թվականի դրությամբ կազմում է 465 մարդ, բնակչության խտությունը` 56.64 մարդ/կմ²։ Բնակավայրը զբաղեցնում է 8.21 կմ² տարածք։


== Աշխարհագրություն ==
Գտնվում է Փարիզ քաղաքից 620 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 320 աշխատունակ (15-64 տարեկան)  բնակիչ, որոնցից ակտիվ էին 226-ը, իսկ ոչ ակտիվները` 94։ Ակտիվության ցուցանիշը կազմում է 70,6 %։ 226 աշխատունակ մարդկանցից աշխատել է 197 անձ (97 տղամարդ և 100 կին)։ Գործազուրկ են եղել 29 անձ (11 տղամարդ և 18 կին)։ 94 անաշխատունակներից 27-ը եղել են աշակերտներ կամ ուսանողներ, 40-ը` թոշակառուներ, իսկ 27-ը չեն աշխատել տարբեր պատճառներով։


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Շան ցանկապատ

Շան ցանկապատ (անգլ.՝ Dog Fence) կամ Դինգոյի ցանկապատ (անգլ.՝ Dingo Fence), ցանկապատ Ավստրալիայում, երկարությունը՝ 5614 կմ։ Երբեմն նաև անվանում են «Ավստրալիական մեծ պատ»։


== Պատմություն ==
19-րդ դարում ոչխարաբուծությունը դառնում է ավստրալիական տնտեսության կարևոր ճյուղ։ Ոչխարներին որսացող դինգոներին բռնում էին ծուղակներով, գնդակահարվում և թունավորվում էին։ 19-րդ դարի վերջին Նոր Հարավային Ուելսում ֆերմերները վայրի շների վրա ծախսում էին մի քանի տոննա ստրիխնին։
Երբ այդ միջոցները բավարար չէին, 1880 թվականին սկսվեց հսկայական ցանկապատի շինարարությունը, որը սահմանափակում էր հարավային Քվինսլենդի ոչխարների արոտավայրերի հատվածները՝ անասուններին դինգոներից պաշտպանելու համար  և արոտավայրերը՝ ճագարներից պաշտպանելու համար։ Հիմնական շինարարությունը ավարտվել է 1885 թվականին։ 1960-ական թվականներին ցանկապատի առանձին հատվածներ միացվեցին միմյանց՝ ձևավորելով պատնեշ, որը ընդհատվում էր միայն մայրուղիների խաչմերուկներում։ Ցանկապատը ձգվում է Քվինսլենդի Տուվումբա քաղաքից մինչև Ավստրալիայի ծոց՝ առանձնացնելով Ավստրալիայի չորային հյուսիսարևմտյան մասը։ Ցանկապատը պատշաճ վիճակում պահելու համար Քվինսլենդի, Նոր Հարավային Ուելսին և Հարավային Ավստրալիայի նահանգներն անում են ավելի քան 15 մլն դոլլարի ծախս։ Հատուկ պարեկները հսկում են ցանկապատի երկայնքով, որոնում՝ նապաստակների կամ վոմբատների (կրծող) կողմից ցանցերի վնասված հատվածներ և գետնափոր բներ ու ոչնչացնում ցանկապատն անցանծ դինգոներին։


== Տես նաև ==
Ճագարներից պաշտպանվելու ցանկապատ
Պատերազմ էմու ջայլամների հետ


== Արտաքին հղումներ ==
Великая австралийская стена


== Ծանոթագրություններ ==
Վանք (Պելյանի նահանգ)

Անվան այլ կիրառումների համար տե՛ս՝ Վանք (այլ կիրառումներ)Վանք, գյուղ Արևմտյան Հայաստանում, Կիլիկիայի Պելյանի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր
Թիլլո

Թիլլո, գյուղ Արևմտյան Հայաստանում, Խարբերդի վիլայեթի Կարկառի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Նագորնոե (գյուղ, Դոլինսկայայի շրջան)

Անվան այլ կիրառումների համար տե՛ս՝ ՆագորնոեՆագորնոե (ուկրաիներեն՝ Нагірне), գյուղ Ուկրաինայի Կիրովոգրադի մարզի Դոլինսկայայի շրջանում։
2001 թվականի տվյալներով Նագորնոե գյուղում բնակվում էր 39 մարդ։ Բնակավայրը զբաղեցնում է 0,64 կմ² տարածք։ Բնակչության խտությունը կազմում էր 60,94 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Քրիստոնյա Հայաստան հանրագիտարան

Քրիստոնյա Հայաստան հանրագիտարան, կրճատ՝ ՔՀՀ, հայալեզու կրոնական հանրագիտարան։ Նվիրված է հայոց մեծ դարձի 1700 ամյակին։ Հրատարակվել է 2002 թվականին։  Գիրքը լույս է տեսել Ամենայն հայոց կաթողիկոս Ն.Ս.Օ.Տ.Տ. Գարեգին Բ Ներսիսյանի Հայրապետական օրհնությամբ։


== Քրիստոն Հայաստան հանրագիտարանի խմբագրական խորհուրդ ==
Հովհաննես Այվազյան (գլխավոր խմբագիր-տնօրեն),
Հայկ Խաչատրյան (պատասխանատու քարտուղար),
Կոնստանտին Խուդավերդյան
Մուրադ Հասրաթյան
Արտաշես Ղազարյան (խմբագրության վարիչ),
Արամ Սարգսյան (գլխավոր խմբագիր-տնօրենի տեղակալ),
Հակոբ Քյոսեյան,
Շահե արքեպիսկոպոս Աճեմյան,
Եզնիկ եպիսկոպոս Պետրոսյան,
Մեսրոպ քահանա Արամյան


== Տես նաև ==
Հայերեն հանրագիտարանների ցանկը, որը ներառում է վերոնշյալ պայմանագրի շրջանակներում բաց շրջանառության մեջ գտնվելու թույլտվությամբ մյուս հանրագիտարանները


== Ծանոթագրություններ ==
Դպրոցական ջունգլիներ

«Դպրոցական ջունգլիներ» (անգլ.՝ Blackboard Jungle), ռեժիսոր Ռիչարդ Բրուքսի կինոֆիլմը, որն էկրան է բարձրացել 1955 թվականին։ Էվան Հանթերի համանուն վեպի էկրանավորումն է։


== Սյուժե ==
Պատերազմի վետերան Ռիչարդ Դադիեն աշխատանքի է ընդունվում միջնակարգ դպրոցում, որտեղ սովորում են բազմաթիվ դժվար դեռահասներ, որոնք հակահասարակական վարքագիծ են դրսևորում։ Երեխաների պարագլուխներն են իռլանդացի Արթի Ուեսթը և սևամորթ Գրեգորի Միլլերը։ Դադիեն փորձում է հաշտեցնել աշխատակիցներին և աշակերտներին, բայց հակամարտությունը հանգեցնում է անանուն հեռախոսազանգերի և սպառնալիքների նրա ընտանիքի վերաբերյալ։ Ուսուցիչը կասկածում է, որ սպառնալիքներն ու զանգերը գալիս են Արթիի խմբավորումից։


== Դերերում ==


== Մրցանակներ ==
1956 - «Օսկար» մրցանակի չորս անվանակարգեր՝ լավագույն ադապտացված սցենար (Ռիչարդ Բրուքս), օպերատորի լավագույն աշխատանք սև-սպիտակ ֆիլմում (Ռասել Հարլան), բեմադրող նկարչի և դեկորատորի լավագույն աշխատանք սև-սպիտակ ֆիլմում (Սեդրիկ Գիբբոնս, Ռենդալ Դյուել, Էդվին Ուիլիս, Հենրի Գրեյս), լավագույն մոնտաժ (Ֆերիս Ուեբստեր),
1956 - առաջադրվել է ԱՄՆ ռեժիսորների գիլդիայի մրցանակի գեղարվեստական ֆիլմի լավագույն ռեժիսուրայի համար (Ռիչարդ Բրուքս),
1956 - առաջադրվել է ԱՄՆ սցենարիստների գիլդիայի մրցանակի լավագույն ամերիկյան դրամայի համար (Ռիչարդ Բրուքս)։


== Հետաքրքիր փաստեր ==
Ֆիլմի լուսագրերում և մեջտեղում հնչում է Բիլ Հեյլիի «Rock Around the Clock» ստեղծագործությունը, ինչը նպաստել է 1950-ականներին ռոք-ն-ռոլի ժողովրդականության բուռն աճին։
Սթիվեն Քինգի  «Այն» գրքում հիշատակվում է այս ֆիլմը։ Իսկ գրքի գլխավոր հերոսներից մեկը՝ Ռիչի Թոզիերը, Հենրի Բաուերսին համեմատում է ֆիլմի հերոսի հետ։ «Դպրոցական ջունգլիները» հիշատակվում են նաև Քինգի «Քրիստինե» ստեղծագործության մեջ, երբ գլխավոր հերոսը այդ ֆիլմը համեմատում է «Բրիոլինի»  հետ։


== Ծանոթագրություններ ==


== Արտաքին հղումներ ==
«Դպրոցական ջունգլիներ»(անգլ.) ֆիլմը Internet Movie Database կայքում 
««Դպրոցական ջունգլիներ»»(անգլ.) ֆիլմը Allmovie կայքում:
Դաստան

Դաստան (պարսկերեն՝ داستان, արտասանությունը՝ դաստան, նշ. է «պատմվածք»), Մերձավոր և Միջին Արևելքի, Հարավարևելյան Ասիայի բանավոր ու գրավոր պոեզիայում՝ վիպական բնույթի ծավալուն չափածո ստեղծագործություն, ժամանակակից իմաստով՝ պոեմ։ Գրական դաստանը մեծ մասամբ եղել է որևէ վիպական ավանդության կամ առանձին հեքիաթի մշակում (օրինակ, Ֆիրդուսու «Շահնամեի» մեջ մտնող առանձին պոեմները, Նիզամու և Նավոիի պոեմների «Հնգյակը»)։ Միջինասիական բանաստեղծները այժմ էլ երբեմն իրենց պոեմները կոչում են դաստան։
Արևմտյան գրականագիտության մեջ «դաստան» տերմինը սովորաբար չի կիրառվում։


== Ծանոթագրություններ ==
Լիբերտադոր

Լիբերտադոր կառավարական շենք Բուենոս Այրեսում, Արգենտինայում,  ներկայիս պաշտպանության նախարարությունը։


== Ակնարկ ==
1920-ական թվականների արագ զարգացող և արդիականացող Արգենտինյան ռազմական ուժերը, որի բյուջեն եռապատկվել էր տասնամյակի ընթացքում, չհաջողվեց համամասնական շտաբ ունենալ, սակայն 19-րդ դարի վերջում տեղավորվեցին Մոնսերատ թաղամասի կառույցում, նախկինում օգտագործված Ազգային մարմնի կողմից։ Խնդիրը լուծելու համար, նախագահ Ագուստին Ջաստոնը (հրամանատարի նախկին պաշտոնակատար և նախկին պաշտպանության նախարար) հրամանագիր է ստորագրում նոր Պաշտպանության նախարարության կառուցման համար։ Կարլոս Պիբերնատը նշանակվում է գլխավոր ինժեներներ և գլխավոր ճարտարապետ։ Ըստ Պիբերնատի նախագծի, որը հաստատվել է 1935 թվականին, պետք է կառուցվեր երկու նախագահական գրասենյակներ Կասա Ռոսադայի արևելյան և արևմտյան հատվածներում։ Շենքի կառուցման մեջ մեծ դեր խաղացին ճարտարապետներ` Էնրիկե Լոպարդոն, Նեոստոր Պաստրանան և Հեկտոր Կամպինին ։ Այս 82կմ քառակուսի տարածք զբաղեցնող կառույցը Արգենտինայում ամենամեծն էր լինելու։ Այսպիսով շենքը բաժանվում է երեք մասի `երկու կառույցները միացված էին կենտրոնական հատվածը դուրս եկող 230 մ (750 ֆտուտ) երկարությամբ բաժնով, որը տարբերակվում էր նախասրահով և չորս լրացուցիչ հարկերով։ 
Կառույցը , որը նորոգված էր ֆրանսիական Վերածննդի ոճով, սկսում է գործել 1938 թվականին։ Այն հագեցած էր Սիմենս վերելակներով և կապի ցանցերով,  որի տեղադրումը վերահսկվում էր գերմանացի ճարտարագետների կողմից։ Տեղադրված անվտանգության համակարգերը, գրադարանները, արխիվները և թունելը կապվում էին Կասա Ռոսադային, ինչպես նաև Արգենտինայի բազմաթիվ ռազմական բյուրոների հետ։ 1943 թվականի ապրիլին բացվեց Պաշտպանության նախարարությունը։ 
1950 թվականին նախագահ Ժուան Պերոնը վերանվանվել է Լիբերտադորի նշանաբառը `գեներալ Ժոզե դը Սան Մարտինի մահվան 100-րդ տարելիցի կապակցությամբ,որը համարվում էր տեղական վայրերի` Արգենտինայի, Չիլիի և Պերուի ազատագրող։ Շենքի երկու նախագահական գրասենյակներն իրար կապող թունելները օգնում էին փրկել պոպուլիստական առաջնորդի կյանքը 1955 թվականի սեպտեմբերի 16-19-ը, Լիբերտադորի հեղաշրջման դեմ, երբ նա ապաստան գտավ Պաշտպանության նախարարությունում, մինչև որ ի վերջո հրաժարվեց և աքսորվեց։ Պերոնը վերադարձավ իշխանություն 1973 թվականին, սակայն իր կողմնակիցների հետ կապի խզումը հանգեցրեց հակամարտությունների։ Այս կոնֆլիկտի հիշարժան հարձակումներից մեկը 1976 թվականի մարտի 15-ին Լիբերտադոր շենքի դիմաց Մոնտերերոսի կողմից մեքենայի ռումբի պայթեցումն էր, որի ընթացքում վիրավորվեցին 29 սպաներ, որոնք օգնում էին մարտի 24-ին տեղի ունեցած հեղաշրջմանը։ 
Հետագայում այս հեղաշրջման դեպքերը հիմք հանդիսացան «Սուր» ֆիլմի նկարահանման համար 1987 թվականին, Ֆերնանդո Սոլանասի կողմից։


== Պատկերասրահ ==

		


== Ծանոթագրություններ ==


== Արտաքին հղումներ ==
Արգենտինայի պաշտպանության նախարարություն
Նուռլատի շրջան

Նուռլատի շրջան (ռուս.՝ Нурлатский район, թաթ.՝ Норлат районы), մունիցիպալ շրջան Ռուսաստանի Դաշնության Թաթարստան հանրապետությունում։
Ստեղծվել է 1930 թվականին։ Վարչական կենտրոնը՝ Նուրլատ։


== Աշխարհագրություն ==
Շրջանի տարածքի մակերեսը կազմում է 2309 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 28331 մարդ։ Բնակչության խտությունը կազմում էր 12,27 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Աստոն Վիլլա

Աստոն Վիլլա ֆուտբոլային ակումբը անգլիական պրոֆեսիոնալ ֆուտբոլային ակումբ է, որը մասնակցում է Չեմպիոնշիպին։ Ակումբը ներկայացնում է Բիրմինգհեմ քաղաքը։


== Պատմություն ==
Ակումբը հիմնադրվել է 1874 թվականին և 1897 թվականից խաղում է իր ներկայիս գլխավոր մարզադաշտում՝ Վիլլա Պարկում։ Աստոն Վիլլան 1888 թվականին եղել է Ֆուտբոլի Լիգայի հիմնադիր անդամների շարքում։ Թիմը 1992 թվականից մինչև հիմա անդամակցում է նաև Պրեմիեր լիգային։ Ակումբը երկար ժամանակ տնօրինել է նրա նախկին սեփականատեր և նախագահ Դոգ Էլլիսը, սակայն 2006 թվականից ակումբի լիակատար հսկողության պարտականությունները ստանձնեց Ռենդի Լերները։
Այն համարվում է Անգլիայի հնագույն և առավել հաջողակ ֆուտբոլային ակումբներից մեկը, որը 7 անգամ հաղթել է Առաջին Դիվիզիոնի Առաջնությունում և յոթ անգամ էլ՝ Անգլիայի Գավաթում։ Վիլլան նվաճել է նաև 1981-82 թվականների Եվրոպայի գավաթը. ակումբն այն 5 անգլիական ակումբների շարքում է, որոնք հաղթություն են ունեցել այժմ այսպես կոչվող ՈՒԵՖԱ-ի Չեմպիոնների Լիգայում։Աստոն Վիլլան ունի չորրորդ ամենաբարձր տիտղոսը, որը երբևէ ձեռք է բերվել անգլիական ակումբների կողմից։ Նրանք ուժեղ մրցակցության մեջ են տեղական Բիրմինգհեմ Սիթի ակումբի հետ։ Աստոն Վիլլայի և Բիրմինգհեմ Սիթի ակումբի միջև մրցակցային հանդիպումները սկսվել են դեռևս 1879 թվականից։
Ակումբի ավանդական գույներն են երկնագույն թևերով բորդո շապիկները, սպիտակ շորտերը և երկնագույն գուլպաները։ Ակումբի ավանդական նշանն է՝ ետևի թաթերի վրա կանգնած ոսկեգույն առյուծը բաց կապույտ ֆոնի վրա, իսկ առյուծի տակ գրված է ակումբի կարգախոսը՝ «Պատրաստված». այս նշանի փոփոխված տարբերակն ընդունվել է 2007 թվականին։


== Համազգեստ ==


== Ներկա կազմ ==
Նշում. Դրոշները ցույց են տալիս ազգային հավաքականը ինչպես սահմանված է ՖԻՖԱ-ի իրավասության կանոններում: Խաղացողները կարող են ունենալ 1-ից ավելի ոչ-ՖԻՖԱ-ի քաղաքացիություն:


== Նվաճումներ ==

Աստոն Վիլլան հաղթել է բազմաթիվ խաղարկություններ թե ազգային թե միջազգային ասպարեզում։ Նրանց վերջին նվաճումն էր 1996 թվականի Ֆուտբոլային լիգայի գավաթը։


=== Ազգային ===


==== Լիգա ====
Առաջին Դիվիզիոն / Պրեմիեր Լիգա
 Չեմպիոն (7)՝ 1893–94, 1895–96], 1896–97, 1898–99, 1899–00, 1909–10, 1980–81
 Փոխ-չեմպիոն (10)՝ 1888–89, 1902–03, 1907–08, 1910–11, 1912–13, 1913–14, 1930–31, 1932–33, 1989–90, 1992–93
Երկրորդ Դիվիզիոն
 Չեմպիոն (2)՝ 1937–38, 1959–60
 Փոխ-չեմպիոն (2)։ 1974–75, 1987–88
Երրորդ Դիվիզիոն
 Չեմպիոն (1)՝ 1971–72


==== Գավաթներ ====
 Ֆուտբոլի Անգլիայի գավաթ
 Հաղթանակ (7)՝ 1887, 1895, 1897, 1905, 1913, 1920, 1957
 Եզրափակչի մասնակից (3)՝ 1892, 1924, 2000
 Ֆուտբոլային լիգայի գավաթ
 Հաղթանակ (5)՝ 1961, 1975, 1977, 1994, 1996
 Եզրափակչի մասնակից (3)՝ 1963, 1971, 2010
 Քամյունիթի Շիլդ
 Հաղթանակ (1)՝ 1981 (բաժանված)
 Եզրափակչի մասնակից (3)՝ 1910, 1957, 1972
Ֆուտբոլային Լիգայի Զինվորական Գավաթ
 Հաղթանակ (1)՝ 1944 (բաժանված)


=== Միջազգային ===
 Չեմպիոնների Լիգա
 Չեմպիոն(1)։ 1982
ՈՒԵՖԱ Սուպեր գավաթ
 Հաղթանակ (1)։ 1982
Ինտերտոտո-ի Գավաթ
 Հաղթանակ (1)։ 2001


== Աղբյուրներ ==


== Արտաքին հղումներ ==
Պաշտոնական կայք (անգլ.)
Աստոն Վիլլայի մասին տեղեկություն Պրեմիեր Լիգայի հայալեզու կայքէջում(հայ.)
Սեմյուսակ

Սեմյուսակ (ֆր.՝ Semussac), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Կոզ կանտոնի կազմի մեջ։ Հանդիսանում է Սենտ շրջանը։
Համայնքի INSEE կոդ՝ 17425։


== Բնակչություն ==
Համայնքի բնակչությունը 2010 թվականին կազմում էր 2041 մարդ։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Սեմյուսակի վիճակագրության ազգային ինստիտուտ (ֆր.)
Դրուսիա

Դրուսիա (հուն․՝  Δρούσια), գյուղ Կիպրոսի Հանրապետության Պաֆոսի շրջանում։ Ըստ 2011 թվականի տվյալների բնակչությունը կազմում է 386 մարդ։ Տեղակայված է Ֆոլիս քաղաքից 10 կմ դեպի հարավ։


== Ժողովրդագրություն ==


== Ծանոթագրություններ ==


== Աղբյուրներ ==
Dhrousha (անգլ.)
Ճիտին պարտքը

Ճիտին պարտքը, հայ նշանավոր գրող Գրիգոր Զոհրապի նորավեպերից։


== Նկարագրություն ==
Նորավեպը Զոհրապի «Կյանքը  ինչպես որ է» շարքից է։ Նորավեպի սյուժեն զարգանում է խոր հոգեբանական զննությունների ուղիով։ Նորավեպի հերոսը՝ Հուսեփ աղան, խոշոր առևտրականությանը զոհ գնացած մարդկանցից մեկն էր։ Նրա օրինակով Զոհրապը ցույց է տալիս ողջ հասարակական խավի ողբերգությունը։


== Սյուժե ==
Վաճառական Հուսեփ աղան սնանկացել է։ Նրա կինը մահացել է՝ ամուսնուն թողնելով երկու դուստր։ Աղջիկները, չիմանալով աղայի ֆինանսական ծանր վիճակի մասին, անընդհատ պահանջներ էին ներկայացնում նրան։ Հայրը, չդիմանալով կյանքի դժվարություններին, հույսը կորցնելով, ինքնասպան է լինում։


== Կառուցվածք ==
Նորավեպը բաղկացած է 8 փոքրածավալ գլուխներից։ Առաջին գլխում ներկայացվում է հերոսի կաշվե պայուսակը, որը նրա հոգսերի խորհրդանիշն էր։
Երկրորդ գլխում ներկայացվում է գլխավոր հերոս Հուսեփ աղան։
Հաջորդ գլխում ներկայացվում են առևտրական հարաբերությունները, ֆինանսական վիճակի վատթարացումը և այլն։
Նախավերջին գլխում ներկայացվում է ողբերգական հանգուցալուծումը, երբ Հուսեփ աղան ինքնասպան է լինում։
Ութերորդ գլխում նկարագրվում է Հուսեփ աղայի մահացած մարմինը և քարով լցված կաշվե պայուսակը...


== Արտաքին հղումներ ==
«Ճիտին պարտքը», կարդում
Կիպրաս Պետրաուսկաս

Կիպրաս Պետրաուսկաս (նոյեմբերի 23 (դեկտեմբերի 5), 1885, Ceikiniai, Ceikiniai eldership, Ignalina District Municipality, Լիտվա - հունվարի 17, 1968(1968-01-17), Վիլնյուս, Լիտվական ԽՍՀ, ԽՍՀՄ), լիտվացի խորհրդային երգիչ (քնարադրամատիկական տենոր)։ ԽՍՀՄ ժողովրդական արտիստ (1950 թ.)։ Կապրաս Պետրաուսկասի եղբայրը, որին աշակերտել է Լիտվայի կոնսերվատորիայի պրոֆեսոր (1951 թվականից)։


== Կենսագրություն ==
1911 թվականին ավարտել է Պետերբուրգի կոնսերվատորիան Ս․ Ի. Գաբելի երգեցողության դասարան)։ Բեմելը՝ 1906 թ., Վիլնյուսում, Միկաս Պետրաուսկասի «Բիրուտե» օպերայում։ 1911- 1920՝ Պետրոգրադի Սարիինյան թատրոնի մենակատար (Պիոտրովսկի ազգանունով)։ Լիտվական ազգային օպերային թատրոնի (Կաունասում, այժմ՝ Լիտվայի օպերայի և բալետի թատրոն Վիլնյուսում) կազմակերպիչներից է, որի մենակատարն էր մինչև 1958 թ.։ Պետրաուսկասի լավագույն ղերերգերից է Ինքնակոչը (Սուսորգսկու «Բորիս Գոդունովը», ԽՍՀՄ պետական մրցանակ, 1951)։ Հյուրախաղերով հանդես է եկել արտասահմանում (1925-1928՝ Ֆ․ Շալյապինի հետ)։


== Ծանոթագրություններ ==
Հայերն Աջարիայում

Աջարական Հանրապետության տերիտորիայում բնակվում են մեծ թվով հայեր, որոնց նախնիները հիմնականում համշեցիներ են։ Նրանք հոծ խմբերով եկել են Սև ծովի Կովկասյան ափերը XVIII դ. սկզբներին, երբ Համշենում սկսվել են բռնություններ իսլամը տարածելու նպատակով։ Համշենահայության հոսքը Աջարիա ավելի ուժեղացավ 1860-ական թթ. և հատկապես 1877–78-ի ռուս–թուրքական պատերազմից հետո, երբ Սև ծովի Կովկասյան ափերն անցան Ռուսաստանին։ Հայերի նոր խմբեր այս վայրերում հաստատվեցին 1-ին համաշխարհային պատերազմի ժամանակ, որոնք գաղթել էին Բիթլիսից, Մուշից, Տրապիզոնից, Արդվինից։ Գաղթածների մեծ մասը արհեստավորներ էին, որոնք նպաստեցին Աջարիայի տնտեսական կյանքի աշխուժացմանը։ Հայ բնակչության կենտրոնացման համեմեմատ Աջարիայում հիմնադրվել են հայկական դպրոցներ (Մեսրոպյան երկսեռ ուսումնարան, ծխական դպրոց և այլն)։ Ուսումնական գործը ավելի բարելավվեց, երբ 1905-ին Կովկասում վերաբացվեցին հայծխական դպրոցները։ Աջարիայի հայության կյանքում մեծ դեր է խաղացել Կովկասի հայոց բարեգործական ընկերության Բաթումի մասնաճյուղը։ Ընկերությունը հիմնել է փոխօգնության և օգնության դրամարկղներ, իր հովանավորության տակ վերցրել դպրոցները, թատրոնը, Բաթումում գործող գեղարվեստական խմբակները։ Հայ կանանց մեջ գրագիտություն տարածելու նպատակով դարասկզբին Բաթումում գործում էր «Հայ կանանց միությունը»։ XIX դ. վերջից Աջարիայի և հատկապես Բաթումի հայութունն ապրում էր թատերական, երաժըշտական աշխույժ կյանքով։ 1886-ից սկսեց գործել հայկական թատրոնը։ 1909-ին հայկական թատրոնին հատկացվեց նոր շենք։ XIX դ. վերջից Բաթումում պարբերաբար գործել են երգեցիկ խմբեր։ 1898-ին Քրիստափոր Կարա–Մուրզուն կազմեց 80 հոգուց բաղկացած երգեցիկ խումբ, հետագայում (1910) 60 հոգուց բաղկացած խումբ կազմեց Կոմիտասը՝ միաժամանակ համերգներ տալով ու վարելով հայկական եկեղեցու պատարագը (Բաթումի հայկական եկեղեցին կառուցվել է 1885-ին, Խրիմյան Հայրիկի ջանքերով)։ Բազմիցս Բաթում են այցելել հայ մտավորականներ, գրողներ։ 1908-ին Բաթումում դասախոսություններով հանդես եկավ Լեոն։
Բաթումի համայնքի կյանքը ավելի աշխուժացավ 1920-ական թթ. սովետական իշխանության հաստատումից հետո։ Հրատարակվեցին թերթեր՝ «Կոմունիստ» (1921) և «Բաթումի բանվոր» (1922)։ Բաթումում ,հայկական թատրոնից բացի, գործում էր հայկական կոմերիտական դրամատիկ խումբը։ 1923-ին Բաթումում կազմակերպվեց Հայարտուն (հայ արվեստագեըների տունը), որը ղեկավարում էր քաղաքի հայկական թատերական, գրական, երաժշտական կյանքը։ Այդ գործում մեծ վաստակ ունի կոմպոզիտոր Դանիել Ղազարյանը։
1970 թ. Աջարիայում բնակվում են 21700 հայեր, հիմնականում՝ Բաթումում, Չաքվայում, Քոբուլեթում։ Նրանք զբաղվում են արհեստներով, պտղաբուծությամբ, թեյագործությամբ, նավահանգստի բանվորներ ու ծառայողներ են։ Բաթումում կար 2 հայկական միջնակարգ դպրոց՝ 385 աշակերտով, Չաքվայում՝ 8-ամյա դպրոց՝ 100 աշակերտով։ Բաթումը բազմիցս ընդունել և հյուրընկալել է հայրենիք վերադարձող սփյուռքահայերին։


== Գրականություն ==
Грузия М., 1967 (серия «Советский Союз»); Нижарадзе Н., Советская Аджария. Экономико-георафическая характеристика, Батуми, 1961
Советская Грузия к 50-летию Великой Октябрьской социалистической революции [стат. сб.], Тб., 1967
Борьба за победу Советской власти в Аджарии, Документы и материалы (1917-21), Батуми, 1961; История Грузии, ч. 1, Тб., 1962.
Սեստրինո

Սեստրինո (ռուս.՝ Сестрино), գյուղ Ռուսաստանի Սմոլենսկի մարզի Պոչինկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 8 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(6650) Մորիմոտո

(6650) Մորիմոտո (անգլ.՝ Morimoto), աստերոիդ աստերոիդների հիմնական գոտում։ Հայտնաբերվել է 1991 թվականի սեպտեմբերի 7-ին Կին Էնդատեի և Կաձուրո Վատանաբեի կողմից Կիտամիում։
Միջին հեռավորությունը Արեգակից կազմում է 2,595092 ա. մ., առավելագույնը մոտենում է 2,1441 ա. մ. հեռավորության վրա և հեռանում 3,0461 ա. մ.։ Արեգակի շուրջ մեկ ամբողջական պտույտ է կատարում 1526,96 երկրային օրվա ընթացքում, իր ուղեծրով շարժվելով միջինում 0,235763 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,49° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6650) Մորիմոտո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կալենդասկո

Կալենդասկո  (իտալերեն՝ Calendasco), կոմունա Իտալիայում, գտնվում է Էմիլիա Ռոմանիա մարզում՝ Պիաչենցա գավառում։
Բնակչությունը կազմում է 2310 մարդ։ Բնակչության միջին խտությունը՝ 62 մարդ/կմ²։ Զբաղեցնում է 37 կմ² տարածք։ Փոստային ինդեքս՝ 29010։ Հեռախոսային կոդը՝ 0523։
Ժան Բարատ

Ժան Բարատ (ֆր.՝ Jean Baratte, հունիսի 7, 1923(1923-06-07), Lambersart - հուլիսի 1, 1986(1986-07-01), Faumont), ֆրանսիացի ֆուտբոլիստ։ Խաղացել է հարձակվողի դիրքում։ Առավել հայտնի է որպես ֆրանսիական «Լիլ» ակումբի ֆուտբոլիստ։ Երկու անգամ մասնակցել է Ֆրանսիայի առաջնությանը, չորս անգամ պայքարել Ֆրանսիայի գավաթի համար։


== Ձեռքբերումներ ==
Ֆրանսիայի չեմպիոն (2)։ 1945/46, 1953/54
Ֆրանսիայի գավաթի հաղթող (4)։ 1945/46, 1946/47, 1947/48, 1952/53
Ֆրանսիայի առաջնության լավագույն ռմբարկու (2)։ 1948, 1949
«Լիլ» ակումբի պատմության լավագույն ռմբարկու՝ 218 գոլ
«Լիլ» ակումբի լավագույն ռմբարկու՝ 167 գոլ


== Ելույթների վիճակագրությունը ==
Աղբյուր։

«Jean Baratte» (ֆրանսերեն)։ Pari-et-gagne.com։ Վերցված է 2015-10-16 


== Ծանոթագրություններ ==


== Արտաքին հղումներ ==
Պրոֆիլը Footballdatabase.eu կայքում (ֆր.)
Վարայ

Վարայ, գյուղ Արևմտյան Հայաստանում, Սեբաստիայի վիլայեթի Ամասիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Մեծ Միշյա

Մեծ Միշյա (ռուս.՝ Большая Мышья), գետ Ռուսաստանում, հոսում է Նագորսկի շրջանում, Կիրովի մարզում։ Գետաբերանը տեղակայված է Կոբրա գետի աջ ափին՝ 17 կմ հեռավորության վրա։ Գետի երկարությունը 13 կմ է։
Գետի ակունքը գտնվում է Նիկոլաևո գյուղում, Նագորսկ գյուղից 14 կմ հյուսիս-արևմուտք։ Գետը հոսում է դեպի արևելք, ապա հյուսիս-արևմուտք։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կամսկի ավազանային շրջանին, գետի ջրատնտեսային տեղամասը՝ Վյատկա, գետի ենթաավազանը՝ Վյատկա։ Գետի ավազանը՝ Կամա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 10010300212111100031389
Հիդրոլոգիական ուսումնասիրությունների կոդը - 111103138
Ավազանի կոդը - 10.01.03.002
Հիդրոլոգիական ուսումնասիրությունների հատորի համարը - 11
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Հորդալան

Հորդալան (նորվ.՝ Hordaland),  ֆյուլքե Նորվեգիայի կենտրոնական հատվածում (Արևմտյան Նորվեգիա), Ատլանտյան օվկիանոսի ափին։ Վարչական կենտրոնն է Բերգենը։ Սահմանակցում Սոգն օգ Ֆյուրանե, Բուսկերուդ, Տելեմարկ և Ռուգլան ֆյուլքնեներին։


== Աշխարհագրույթուն ==
Հորդալանն իրենից ներկայացնում է կիսաշրջանաձև տարածք։ Տեղակայված է Նորվեգիայի արևմտյան ափին։ Ֆյուլքեում է գտնվում Հարդանգեր ֆյորդ ազգային պարկի տարածքի գրեթե կեսը։ Տարածաշրջանը հայտնի է իր ջրվեժներով և սառցադաշտերով։ Ամենահայտնի Վյորինգսֆոսսենն է։
Հորդալան ֆյուլքեի բնակչության շուրջ 60 %-ը բնակվում են Բերգենում։


== Պատմություն ==
Հորդալան շրջանը գոյություն ունի արդեն հազար տարի։ 7-րդ դարից այդ տարածքը կազմված էր փոքր կոմսություններից։ 16-րդ դարի սկզբին Նորվեգիան բաժանվում է չորս լեների (վարչատարևածքային բաժանման ձև Սկանդինավիայում)։ Բերգենի լենը, որի վարչական կենտրոնը Բերգեն քաղաքն էր, ընդգրկում էր Նորվեգիայի հյուսիսային և արևմտյան հատվածների մեծ մասը։
1662 թվականին լեները փոխարինվեցին ամտերով։ Բերգենի ամտն կազմված էր Հորդալանդայից, Սոգն օգ Ֆյուրանեից, Թրոմսից և Նուրլանից։ 1763 թվականին ամտն բաժանվեց հյուսիսային և հարավային մասի։ 1919 թվականին սկսեց գործածվել Հորլանդ անվանումը։
1831-1972 թվականներին Բերգեն քաղաքն ուներ քաղաք-կոմսության կարգավիճակ։ 1915 թվականին Օրսթադ շրջանը միացվեց Բերգենին։ 1972 թվականին քաղաքին միացվեցին նաև Արնա, Ֆանա, Լաքսերվագ և Օսանե շրջանները։ Ավելի ուշ Բերգենը կորցրեց իր կարգավիճակը և միացվեց Հորլանդին։


== Հորդալանի վարչատարածքային բաժանում ==
Հորդալան ֆյուլքեն կազմված է 33 կոմունաներից


== Պատկերասրահ ==

		
		
		


== Ծանոթագրություններ ==


== Աղբյուրներ ==
Brekke, Nils Georg (red): Kulturhistorisk vegbok Hordaland, Bergen 1993.
Norseng, Per G. «Gulating». Besøkt 19. mai 2016.
Folkemengd 1. januar. Heile landet, fylke og kommunar.
Historisk statistikk: Befolkning.
Folkemengde i kommunene 1. januar. Registrert første år. Framskrevet i tre alternativer i 2040.


== Արտաքին հղումներ ==
Ֆյուլքեի պաշտոնական կայք:
Հորլանդի քարտեզը: Archived 2006-10-15 at the Wayback Machine.
11-րդ դար

11-րդ դար 1001-ից 1100 թվականն ընկած շրջան՝ Հուլյան օրացույցով և 2-րդ հազարամյակի առաջին դարը։
Եվրոպայի պատմության մեջ այս շրջանը համարվում է Բարձր միջնադարի սկիզբ։
Բյուզանդիայի վերելքից հետո հանկարծակի այն սկսեց անկում ապրել և նորմանները սկսեցին հզորանալ և վերահսկել Եվրոպայի մեծ մասը։ Եվրոպայում նշանակալի ազդեցություն ձեռք բերեցին ազդեցիկ Հռոմի պապերը։ 
Հյուսիսային Իտալիայում աճեց քաղաքային բնակչության թիվը, որը խթանեց վաղ կազմակերված կապիտալիզմի առաջացմանը։ Արևելյան Եվրոպայում Կիևյան Ռուսիայի համար ոսկե դարաշրջան էր։
Սուն դինաստիայում և դասական իսլամական աշխարհում այս դարաշրջանում զարգացավ դասական չինական և իսլամական գիտությունը, փիլիսոփայությունը, տեխնոլոգիան և գրականությունը։
Չոլա դարաշրջանի Հնդկաստանը և Ֆաթիմյան դարաշրջանի Եգիպտոսը մեծացրեցին իրենց ռազմական ներուժը և ձեռք բերեցին միջազգային ազդեցություն։ Արևմտյան Չալուկիա կայսրությունը (Չոլայի թշնամին) նույնպես հզորացավ հարյուրամյակի վերջում։
Այս հարյուրամյակում թյուրք Սելջուկները հզորացան Արևմտյան Ասիայում մասնատված Աբբասյանների տարածքներում։ Հարյուրամյակի վերջում սկսվեց  Առաջին խաչակրաց արշավանքը։
Սոս Մելիք

Անվան այլ կիրառումների համար տե՛ս՝ Մելիք (այլ կիրառումներ)Սոս Եփրեմի Մելիք (Մելիքյան, 1914, Կիսլովոդսկ, Պյատիգորսկի գավառ, Թերեքի մարզ, Ռուսական կայսրություն - 2003), հայ նկարիչ։
1922 թվականից ապրում է Նյու Յորքում։ Սովորել է տեղի Ազգային ակադեմիայում։ Ստեղծագործում է դիմանկարի բնագավառում։ Աշխատանքներից են՝ Լ․ Կոտովսկու, Ֆ․ Շալյապինի, Չ․ Հյուզի, Եփրեմ Մելիք-Զադեի, եղբոր՝ Զավեն Մելիքի դիմանկարները։ Մելիքը գծանկարի ճանաչված վարպետ է (նրան համեմատել են Հոլբայնի և Էնգրի հետ)։


== Ծանոթագրություններ ==
Ելեցկի (այլ կիրառումներ)

Ելեցկիյ, կարող է վերաբերել՝

Ելեցկիյ - գյուղ Ռուսաստանի Լիպեցկի մարզի Ելեցկի շրջանի կազմում։
Ելեցկիյ - քաղաքատիպ ավան Ռուսաստանի Կոմիի հանրապետության Վորկուտա քաղաքային օկրուգի կազմում։
Վարզի-Յատչի

Վարզի-Յատչի (ռուս.՝ Варзи-Ятчи, ուդմ.՝ Ӟатча), գյուղ Ռուսաստանի Ուդմուրթական հանրապետության Ալնաշսկի շրջանի կազմում։
Բնակչությունը 2008 թվականին գրանցված տվյալներով կազմում էր 1040 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ժակոբինա

Ժակոբինա  (պորտ.՝ Jacobina), համայնք Բրազիլիայում՝ Բաիա նահանգի կազմում։ Գտնվում է Ագլոմերացիա Սոլվադոր մարզում։ Մտնում է Սանտու Անտոնիու դի Ժեզուցի գավառի կազմի մեջ։ Բնակչությունը կազմում է 76 473 մարդ՝ 2006 թվականի տվյալներով։ Գրավում է 2 319,825 կմ2 տարածք։ Բնակչության խտությունը՝ 33,0 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 179.163.314,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 2.342,56 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,652 (տվյալները՝ ՄԱԿ-ի զարգացման ծրագրի)։
Եվրոպական գավաթ 1984–85

Եվրոպական գավաթ 1984–85 Եվրոպական գավաթի 30-րդ մրցաշրջանն էր, որում հաղթեց Յուվենտուսը՝ եզրափակչում պարտության մատնելով գործող չեմպիոն Լիվերպուլին 1–0 հաշվով։
Եզրափակիչը կայացավ Բրյուսելի Թագավոր Բոդուենի մարզադաշտում 1985 թվականի մայիսի 29-ին, խաղը դիտում էին 58 000  հանդիսական։
Յուվենտուսը հաղթելով այս մրցաշարում դարձավ առաջին ակումբը, որը հաղթել էր բոլոր երեք Եվրոպական խոշորագույն ակումբային մրցաշարերում՝  «ՈՒԵՖԱ Եվրոպական չեմպիոնների գավաթ» (հետագայում «ՈՒԵՖԱ Չեմպիոնների Լիգա»), «ՈՒԵՖԱ Եվրոպայի Լիգա» և «ՈՒԵՖԱ Գավաթակիրների Գավաթ», այս երեք հաղթանակները ակումբը ունեցել է ընդամենը 8 տարում։


== Ծանոթագրություններ ==


== Տես նաև ==
ՈՒԵՖԱ
ՈՒԵՖԱ Չեմպիոնների Լիգա


== Արտաքին հղումներ ==
Եվրոպական գավաթի արդյունքները Rec.Sport.Soccer վիճակագրություն հիմնադրոմում
1984–85 Եվրոպական գավաթ - արդյունքներ (արխիվ)
Բոլոր գոլ խփողները 1984–85 Եվրոպական գավաթի մրցաշարում (բացառությամբ նախնական շրջանը) protocols UEFA
Հանս-Էմիլ Շուստեր

Հանս-Էմիլ Շուստեր (գերմ.՝ Hans-Emil Schuster, սեպտեմբերի 19, 1934(1934-09-19), Համբուրգ, Նացիստական Գերմանիա), գերմանացի աստղագետ, աշխատել է Լա Սիլայի աստղադիտարանում։
1958-ից 1964 թվականները աշխատել է Համբուրգի աստղադիտարանում։ 1964 թվականից աշխատել է որպես Եվրոպական հարավային աստղադիտարանի կազմի մեջ մտնող Լա Սիլայի աստղադիտարանի տնօրենի պաշտոնակատար։ 1991 թվականից անցել է թոշակի։
Հայտնաբերել է 25 աստերոիդ և մի քանի գիսաստղ։
Շուստերի պատվին է անվանվել 2018 հերթական համարը կրող աստերոիդը։
Ռիչարդ Վեստի հետ համատեղ հայտնաբերել է գաճաճ գալակտիկա Փյունիկի համաստեղությունում։


== Ծանոթագրություններ ==


== Արտաքին հղումներ ==
2018 Schuster
Կործանիչ ավիացիա

Կործանիչ ավիացիա, ռազմաօդային ուժերի ռազմաճակատային ավիացիայի տեսակ։
Նախատեսված է հակառակորդի ինքնաթիռների և անօդաչու միջոցների ոչնչացման համար՝ օդում գերիշխանություն նվաճելու, զորքերն ու թիկունքի օբյեկտները պաշտպանելու, ավիացիայի այլ տեսակների մարտական գործողություններն ապահովելու նպատակով։ Կարող է օգտագործվել նաև վերգետնյա (ծովային) օբյեկտներ խոցելու և օդային հետախուզության համար։
Արդի կործանիչ ավիացիան զինված է ռեակտիվ գերձայնային ինքնաթիռներով։ Կործանիչ ավիացիայի հիմնական զենքը կառավարվող հրթիռներն ու արագաձիգ թնդանոթներն են։
Կործանիչ ավիացիան ստեղծվել է Առաջին համաշխարհային պատերազմի (1914-1918) ժամանակ, երբ ռմբակոծիչների և հետախույզ ինքնաթիռների դեմ պայքարելու համար սկսեցին կառուցել փոքր չափերի հատուկ ինքնաթիռ-կործանիչներ՝ զինված գնդացիրներով։ Մեծ դեր է խաղացել հատկապես Երկրորդ համաշխարհային պատերազմում։